Α.Σ. Ιωνικός Νέας Φιλαδέλφειας

Ο **Ιωνικός Αθλητικός Σύλλογος Νέας Φιλαδέλφειας** είναι ελληνικό αθλητικό σωματείο που δραστηριοποιείται με έδρα τη Νέα Φιλαδέλφεια, προάστιο της Αθήνας στην Αττική. Επίσημο έτος ίδρυσής του είναι το 1930 και οι αθλητές του αγωνίζονται φορώντας εξοπλισμό σκούρου μπλε, λευκού και γαλάζιου χρώματος. Στο έμβλημα του συλλόγου απεικονίζεται μια ασπίδα. Αντλεί το όνομά του από την ιστορική Φιλαδέλφεια της Ιωνίας στη Μικρά Ασία. 

Ο αθηναϊκός σύλλογος ξεκίνησε ως ποδοσφαιρική ομάδα, η λειτουργία της οποίας βρίσκεται σήμερα σε αναστολή, ομοίως και τα τμήματα στίβου και ποδηλασίας. Σήμερα καλλιεργεί τα αθλήματα της καλαθοσφαίρισης, της πετοσφαίρισης και της χειροσφαίρισης, καθώς και της γυμναστικής, ενόργανης και ακροβατικής. Αθλητική έδρα των τμημάτων αυτών είναι το Κλειστό Δημοτικό Γυμναστήριο *«Ζαχαρίας Αλεξάνδρου»*.

## Ίδρυση και πρώτα χρόνια
Η απόφαση για την ίδρυση του συλλόγου λήφθηκε σε μια συγκέντρωση φιλάθλων της Νέας Φιλαδέλφειας, στο σπίτι ενός από αυτούς, στις 11 Δεκεμβρίου 1929. Έδωσαν στο νέο σύλλογο την ονομασία **"Ιωνικός"** για να υπενθυμίζει τις μικρασιατικές ρίζες των κατοίκων του προσφυγικού προαστίου. Τα πρώτα αθλητικά τμήματα του συλλόγου ήταν: α) ποδόσφαιρο, β) στίβος και γ) βόλεϊ ανδρών και γυναικών. Αργότερα λειτούργησαν τμήματα ποδηλασίας, μπάσκετ, χάντμπολ και εκδρομών, ενώ το ποδοσφαιρικό καταργήθηκε. Το 1931 ο σύλλογος απέκτησε το σημερινό ιδιόκτητο γυμναστήριο του και το 1936 τα ιδιόκτητα γραφεία του.

### Διαπρεπείς αθλητές και αθλήτριες

***Στίβος**: 
**Ν. Μουρατίδης: επί κοντώ, πανελληνιονίκης εφήβων.
**Ν. Βούλγαρης: δρομέας 100 ως 400μ, νικητής στους διασυλλογικούς.
**Παν. Ιωαννίδης: μήκος, νικητής στους διασυλλογικούς.
**Εμμ. Παπαδόπουλος: μήκος.
**Γ. Μαυροκέφαλος: 100μ, πανελληνιονίκης.
**Π. Αντωνοπουλος: ελλ. δισκοβολία, πανελληνιονίκης.
**Κων. Κωσταβάρας: δρομέας 100 ως 400μ, πανελληνιονίκης (μεταπήδησε στον Πανιώνιο).
***Ποδηλασία**: 
**Γιάννης Εμμανουηλίδης, πρωταθλητής Ελλάδος.
**Κόκκος Ραπτάκης, πρωταθλητής Ελλάδος.
***Ποδόσφαιρο**: Ν. Ποριώτης, Πυθ. Χριστόπουλος, Γιώργιος Καμάρας (μεταπήδησε στον Απόλλωνα Αθηνών, 4 φορές διεθνής με 1 τέρμα), Μιχάλης Κυριαζόπουλος (αργότερα σε Απόλλωνα και Παναθηναϊκό, μία φορά διεθνής).
***Βόλεϊ**: Αλ. Δαρίτσης (διεθνής), Γιώργος Αβραμίδης, Γιάννης Αλωνησιώτης, Αντ. Δράκος, Κων. Χρηστίδης, Αθ. Τομπούλογλου (διεθνής), Κων. Αισιόπουλος (διεθνής), Αντώνης Στάης, Φίλιππος Σταμπίλε, Αντώνης Λουβράνος (διεθνής), Γιάννης Τριανταφύλλου (διεθνής), Δημ. Χωριανός (διεθνής), Χρ. Παπαδόπουλος (διεθνής), Γιώργος Παπαδόπουλος (διεθνής), Γιώργος Δερμάτης (διεθνής).
***Μπάσκετ**: Αλ. Αποστολίδης (διεθνής), Θεοφ. Βερνέζης (διεθνής), Μίμης Παπαδόπουλος, Απόστολος Κόντος (διεθνής, μεταπήδησε στον ΠΑΟ), Δημ. Σιταράς (διεθνής), Μιχάλης Κακιούζης(διεθνής), Γιούλα Παπαδοπούλου (διεθνής), Γιολάντα Παπαδοπούλου (διεθνής), Τζένη Χούμη (διεθνής), Σούλα Μαρίνου (διεθνής).

## Ενεργά τμήματα
### Τμήμα ανδρικής καλαθοσφαίρισης

#### Ιστορική αναδρομή
Η αλλαγή της χιλιετίας βρήκε το σύλλογο να λαμβάνει μέρος στο Πρωτάθλημα της Α2 Εθνικής Κατηγορίας. Συγκεκριμένα κατά την περίοδο 1999-00 ο σύλλογος τερμάτισε στην 7η θέση του βαθμολογικού πίνακα. Την επόμενη περίοδο, 2000-01, κατέκτησε τη 2η θέση της τελικής κατάταξης, ισοβαθμώντας με τον πρωτοπόρο Κ.Α.Ο. Δράμας, με 19 νίκες και 7 ήττες συγκομιδή. Με τον τρόπο αυτό επήλθε και η άνοδος στην κορυφαία κατηγορία της ελληνικής ανδρικής καλαθοσφαίρισης.

Κατά την αγωνιστική περίοδο 2001-02 η ομάδα της Νέας Φιλαδέλφειας ολοκλήρωσε τις αγωνιστικές της υποχρεώσεις στην 11η θέση του βαθμολογικού πίνακα της Α1 Εθνικής, εξασφαλίζοντας την παραμονή στην κατηγορία. Την επόμενη χρονιά, 2002-03, βρέθηκε στην 8η θέση της βαθμολογικής κατάταξης, συμμετέχοντας στα play-off. Μέσω της διαδικασίας αυτής δεν βελτίωσε τη βαθμολογική της θέση, ωστόσο κέρδισε το δικαίωμα συμμετοχής στο *ULEB Cup* (σημερινό Eurocup Basketball, διοργάνωση 2ου επιπέδου) της επόμενης περιόδου.

Την αγωνιστική περίοδο 2003-04 ο σύλλογος συνέλεξε 7 νίκες και 19 ήττες, τερματίζοντας στη 12η θέση, μόλις πάνω από τη ζώνη του υποβιβασμού. Στη διοργάνωση του ULEB Cup διαγωνίσθηκε συνολικά σε 10 αγώνες, πετυχαίνοντας 3 νίκες. Την επόμενη χρονιά, 2004-05, οπότε και μετακόμισε προσωρινά στην Αμαλιάδα, ο Ιωνικός τερμάτισε τελευταίος σε σύνολο 14 ομάδων, ενώ το καλοκαίρι ο Πρόεδρος της Κ.Α.Ε., Παναγιώτης Βοΐλης, κήρυξε πτώχευση λόγω κακοδιαχείρησης  οδηγώντας την στην ερασιτεχνική Β' Εθνική. Στο αγωνιστικό κομμάτι, συμμετείχε επιπλέον στη *FIBA Europe League* (σημερινό FIBA EuroChallenge, διοργάνωση 3ου επιπέδου), συλλέγοντας 4 νίκες και 10 ήττες.

Αγωνιζόμενη πλέον στη Β' Εθνική, κι εν μέσω πολλών δυσκολιών, την περίοδο 2005-06 η ομάδα τερμάτισε στην τελευταία θέση του βαθμολογικού πίνακα με μόλις μία νίκη, γνωρίζοντας έναν ακόμη υποβιβασμό. Την επόμενη χρονιά, 2006-07, η ομάδα ανέκοψε την πτωτική της πορεία, τερματίζοντας στην 7η θέση του ομίλου της στη Γ' Εθνική. Την επόμενη περίοδο, 2007-08, βρέθηκε δύο θέσεις χαμηλότερα, δηλαδή στην 9η, γλυτώνοντας τον υποβιβασμό στο τοπικό πρωτάθλημα.

Την αγωνιστική περίοδο, 2008-09 ο Ιωνικός επέστρεψε στην 7η θέση της βαθμολογικής κατάταξης, για να σκαρφαλώσει στην 5η τη χρονιά 2009-10. Η επίδοση αυτή βελτιώθηκε περαιτέρω την περίοδο 2010-11 οπότε και ο σύλλογος ολοκλήρωσε τις αγωνιστικές του υποχρεώσεις στην 4η θέση. Τελικά, κατά την περίοδο 2011-12, τερμάτισε στην 3η θέση και μέσω διαδικασίας μπαράζ κρίθηκε πρώτη επιλαχούσα ομάδα για άνοδο σε περίπτωση αποχώρησης ομάδας από υψηλότερη κατηγορία. Πράγματι, κατόπιν ανακατατάξεων στις κατηγορίες από την Ε.Ο.Κ., ο Ιωνικός ανήλθε στη Β' Εθνική παίρνοντας τη θέση του Ηρακλείου Ο.Α.Α.

Την περίοδο 2012-13, αγωνιζόμενος πλέον στον Όμιλο Νότου της Β' Εθνικής, βρέθηκε στην 9η θέση της τελικής κατάταξης, εξασφαλίζοντας την παραμονή του στην κατηγορία.

Κατά την αγωνιστική περίοδο 2013-14, ο Α.Σ. Ιωνικός Νέας Φιλαδέλφειας διαγωνίσθηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει μόλις 2 νίκες και 24 ήττες, κατέλαβε τη 13η και προτελευταία θέση της τελικής βαθμολογίας γνωρίζοντας τον υποβιβασμό.

Έδρα του συλλόγου είναι το Δημοτικό Γυμναστήριο Ιωνικός *«Ζαχαρίας Αλεξάνδρου»*. Πρόεδρος του διοικητικού συμβουλίου είναι ο πρώην καλαθοσφαιριστής Απόστολος Κόντος. Καθήκοντα πρώτου προπονητή διατηρεί από τον Ιούλιο του 2014 ο Νίκος Χατζηπανηγύρης.

#### Διακεκριμένοι καλαθοσφαιριστές

### Τίτλοι - Διακρίσεις
* Β΄ Εθνική (1): 1994
* Γ΄ Εθνική (1): 1992
* Κύπελλο ΕΣΚΑ (4): 1988, 1990, 1992, 2010
**Φιναλίστ: 2012
* Γ' Κατηγορία Κέντρου (1): 1953
*Κύπελλο Ελλάδας
**Ημιτελικά: 1976
**Προημιτελικά: 1976, 2004, 2005, 2006

### Τμήμα γυναικείας καλαθοσφαίρισης

Το σύγχρονο τμήμα καλαθοσφαίρισης ενηλίκων γυναικών του συλλόγου ιδρύθηκε το 2016, με την προγενέστερη ομάδα να γυρνά αρκετά πίσω στον χρόνο. Ομάδα κορασίδων υπήρχε ήδη από το 2014 επιβιώνοντας κυρίως χάρις στην επιμονή γονέων που διατηρούσαν λειτουργικό το ανοιχτό γήπεδο όπου διεξάγονταν οι προπονήσεις ανεξαρτήτως καιρού. Πρώτος προπονητής της ομάδας (και μετέπειτα υπεύθυνος όλων των ομάδων καλαθοσφαίρισης του συλλόγου) υπήρξε ο Χρήστος Σκαλωμένος.  

Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Αττικής σε επίπεδο Κορασίδων και Νεάνιδων. Το γυναικείο τμήμα κατέκτησε το Κύπελλο Γυναικών Αττικής το 2022, χρονιά κατά την οποία κέρδισε και την προβαβισμό στην Α2 Εθνική Κατηγορία για πρώτη φορά στην ιστορία του.

Στις 17 Σεπτεμβρίου 2022 ο Ιωνικός Νέας Φιλαδέλφειας πραγματοποίησε την πρώτη του συμμετοχή σε αγώνα για το Κύπελλο Ελλάδος.

### Τμήμα πετοσφαίρισης γυναικών

Η ομάδα βόλεϊ του Ιωνικού αναφέρεται για πρώτη φορά τον Οκτώβριο του 1934 όταν επικράτησε με 2-0 σετ (15-10, 15-4) επί του Φυσιολατρικού Ομίλου Ν. Ιωνίας.

Η ομάδα του γυναικείου βόλεϊ του Ιωνικού έχει κατακτήσει 2 πρωταθλήματα Ελλάδος: 1989, 1994.

### Τμήμα χειροσφαίρισης ανδρών


Το τμήμα χάντμπολ είναι το πιο πλούσιο σε διακρίσεις του συλλόγου και ο Ιωνικός Ν.Φ. είναι πρώτος σε τίτλους στην Ελλάδα **16''(+4)*** . Στον θεσμό του πρωταθλήματος [[Πρωτάθλημα Ελλάδας χειροσφαίρισης ανδρών|Handball Premier]] έχει 28 συμμετοχές. Το πρώτο επίσημο πρωτάθλημα από την [[Ομοσπονδία Χειροσφαιρίσεως Ελλάδος|ΟΧΕ]] διεξήχθη την περίοδο 1979-80, όπου και κατέκτησε ο Ιωνικός Ν.Φ.. Ακολούθησαν άλλες 9 κατακτήσεις, 10 πρωταθλήματα στο σύνολο, τα περισσότερα από κάθε άλλη ομάδα μέχρι και σήμερα. Κυριάρχησε τα πρώτα χρόνια κατακτώντας και τα 6 (1980-85), σερί το οποίο αποτελεί ρεκόρ. Επίσης, είναι η μόνη ομάδα που έχει κατακτήσει και τις τρεις επίσημες διοργανώσεις της ΟΧΕ (Πρωτάθλημα, Κύπελλο και Σούπερ Καπ). Έχει ακόμα 5 κύπελλα, σε 9 παρουσίες σε τελικούς, όπου και εκεί έχει το ρεκόρ συνεχόμενων κατακτήσεων με 4 σερί (1986–89). Έχει επιτύχει 2 νταμπλ (1987, 1993). Ο προπονητής ορόσημο της ομάδας που έχει συνεισφέρει τα μέγιστα και στο άθλημα της χειροσφαίρισης, είναι ο *'Τάσος Δανήλος****,** με τον οποίο κατέκτησε 4 πρωταθλήματα (1980-82 & 87) και 4 κύπελλα (1986-89), καθώς οδήγησε για πρώτη φορά ελληνική ομάδα σε ευρωπαϊκό θεσμό το 1981. Μεγάλο όνομα προπονητή που πέρασε από την ομάδα ήταν και ο **Παναγιώτης Ιατρούδης,** με τον οποίο κατέκτησε 2 πρωταθλήματα (1992, 99) καθώς και το Σούπερ καπ (1999). Από το τμήμα του πέρασαν και αθλητές μεγάλου βεληνεκούς όπως ο διεθνής τερματοφύλακας **Δημήτρης Καφφάτος**, ο [[Χριστόφορος Μπακαούκας]], ο **Γιάννης Αρβανίτης** όπου κατέκτησε, έξι πρωταθλήματα και τρία κύπελλα Ελλάδος (2 Νταμπλ: 87, 93) και ο [[Νίκος Γραμματικός (χειροσφαιριστής)|Νίκος Γραμματικός]] που κατέκτησε 2 πρωταθλήματα και 1 κύπελλο (1 Νταμπλ: 93).  Η ομάδα υποβιβάστηκε τελευταία φορά στην Α2 την περίοδο 2010-11. Την περίοδο 2014-15 κατέκτησε την πρώτη θέση του Α ομίλου στην Α2 κατηγορία, όμως λόγω οικονομικών προβλημάτων παραχώρησε την θέση του. 

==== Τίτλοι ====

***10 Πρωταθλήματα Ελλάδας**: 1980, 1981, 1982, 1983, 1984, 1985, 1987, 1992, 1993, 1999.
**''2η θέση (4): 1988, 1990, 1991, 1998''
***5 Κύπελλα Ελλάδας**: 1986, 1987, 1988, 1989, 1993.
**''Φιναλίστ (4): 1994, 2001, 2002, 2003''
***1 Σούπερ καπ**: 1999
***2 Νταμπλ: 1987, 1993**

===== Άλλοι τίτλοι  =====

***1 Πρωτάθλημα Κέντρου**: 1978 
***3 Πρωταθλήματα Νοτίου Ελλάδας**: 1979, 1981, 1982 
***2 Πρωταθλήματα Α2 Εθνικής**: 2009–10, 2014–15 (Α ομίλου)

**Τμήματα υποδομών**

* **Κύπελλο Παίδων ΕΣΧΑ "Τάσος Δανήλος" (1)''': 2017

### Τμήμα γυμναστικής

## Ανενεργά τμήματα
### Τμήμα ποδοσφαίρου ανδρών

### Τμήμα πετοσφαίρισης ανδρών

Η ομάδα βόλεϊ του Ιωνικού αναφέρεται για πρώτη φορά τον Οκτώβριο του 1934 όταν επικράτησε με 2-0 σετ (15-10, 15-4) επί του Φυσιολατρικού Ομίλου Ν. Ιωνίας.

Το ανδρικό τμήμα κατέκτησε το πρώτο πρωτάθλημα της Α2 κατηγορίας, και μετρά 22 συμμετοχές στην Εθνική κατηγορία, ενώ έχει κατακτήσει 2 πρωταθλήματα Ελλάδας εφήβων: 1970, 1980.

### Τμήμα στίβου

### Τμήμα ποδηλασίας

## Παραπομπές


## Εξωτερικοί σύνδεσμοι

* Α.Σ. Ιωνικός Νέας Φιλαδέλφειας, επίσημος ιστότοπος του Ιωνικού Νέας Φιλαδέλφειας.


Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι ποδηλασίας
Κατηγορία:Σωματεία Ε.Σ.Κ.Α.
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 1930
Κατηγορία:Ιδρύσεις ομάδων καλαθοσφαίρισης σε άγνωστο έτος